Document ID: 32008R0634

UREDBA KOMISIJE (ES) št. 634/2008
z dne 27. junija 2008
o znižanih kmetijskih komponentah in dodatnih dajatvah, ki se uporabljajo pri uvozu nekaterega blaga, ki vsebuje mlečne proizvode iz Uredbe Sveta (ES) št. 3448/93 iz Švice v Skupnost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1), in zlasti člena 7 Uredbe,
ob upoštevanju naslednjega:
(1)
S sporazumom med Evropsko skupnostjo in Švicarsko konfederacijo (2) z dne 26. oktobra 2004 (v nadaljnjem besedilu: „Sporazum“) je bil Protokol št. 2 k Sporazumu med Evropsko gospodarsko skupnostjo in Švicarsko konfederacijo z dne 22. julija 1972 nadomeščen z novim Protokolom št. 2 o nekaterih predelanih kmetijskih proizvodih. Z izvajanjem tega protokola je Skupni odbor ES-Švica s svojo Odločbo št. 1/2008 (3) spremenil notranje referenčne cene z dne 1. februarja 2008.
(2)
Zato je treba določiti kmetijske komponente in dodatne dajatve, ki se uporabljajo od 1. februarja 2008 za nekatero blago, ki vsebuje mlečne proizvode in je v Skupnost uvoženo iz Švice.
(3)
Ker se Sporazum uporablja od 1. februarja 2008, se morajo ukrepi, predvideni s to uredbo, uporabljati od istega datuma -
SPREJELA NASLEDNJO UREDBO:
Člen 1
Znižane kmetijske komponente in dodatne dajatve, ki se uporabljajo od 1. februarja 2008 pri uvozu iz Švice nekaterega blaga, ki vsebuje mlečne proizvode iz Tabele 1 Priloge B k Uredbi Sveta (ES) št. 3448/93, so navedeni v Prilogi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. februarja 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. junija 2008

Labels: 17
3
6
18
15